BE INTERPRETATIONS NATURE. 447 



Idola autem exuere simplici praecepto meo sine 

 rerum notitia, ne, si velles maxime, posses. In tabulis 

 nisi priora deleveris, non alia inscripseris. In mente 

 contra, nisi alia inscripseris, non priora deleveris. 

 Atque ut hoc fieri posset, ut idola hospitii exueres, 

 tamen periculum omnino est, ut ab idolis viae non 

 initiatus obruare. Nimis duci assuevisti. Etiam 

 Romae, firmata semel tyrannide, semper postea 

 sacramentum in senatus populique Romani nomen 

 irritum fuit. Confide, fili, et da te mihi, ut te tibi 

 reddam. 



